CELEX: 62010CN0555
Language: fi
Date: 2010-11-26 00:00:00
Title: Asia C-555/10: Kanne 26.11.2010 — Euroopan komissio v. Itävallan tasavalta

29.1.2011   
            
            
               FI
            
            
               Euroopan unionin virallinen lehti
            
            
               C 30/27
            
         Kanne 26.11.2010 — Euroopan komissio v. Itävallan tasavalta
   (Asia C-555/10)
   ()
   2011/C 30/45
   Oikeudenkäyntikieli: saksa
   
      Asianosaiset
   
   
      Kantaja: Euroopan komissio (asiamiehet: G. Braun ja H. Støvlbæk)
   
      Vastaaja: Itävallan tasavalta
   
      Vaatimukset
   
   
               —
            
            
               on todettava, että Itävallan tasavalta ei ole noudattanut direktiivin 91/440/ETY, sellaisena kuin se on muutettuna, 6 artiklan 3 kohdan ja liitteen II ja direktiivin 2001/14/EY 4 artiklan 2 kohdan ja 14 artiklan 2 kohdan mukaisia velvoitteitaan ensimmäisen rautatiepaketin täytäntöönpanon yhteydessä
            
         
               —
            
            
               Itävallan tasavalta on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Komissio katsoo, että direktiivissä edellytettyä rautateiden infrastruktuurin hallinnon riippumattomuutta ei ole pantu asianmukaisesti täytäntöön Itävallan kansallisessa oikeudessa.
   Itävallassa olemassa oleva sellaisen yrityksen, joka hoitaa rautateiden infrastruktuurin hallintoon liittyvät olennaisia tehtäviä, ja sellaisen yrityksen, joka harjoittaa rautatiekuljetustoimintaa, organisointi yhteiseen holding-yhtiöön on periaatteessa sallittua. Tässä yhteydessä on kuitenkin varmistettava, että yritykset ovat toisistaan todistettavasti taloudellisesti riippumattomia.
   Holding-yhtiö ei etenkään saa millään tavalla valvoa tytäryhtiötä, joka hoitaa rautateiden infrastruktuurin hallintoon liittyviä olennaisia tehtäviä. Tätä ei ole varmistettu Itävallassa. Rautateiden infrastruktuurin hallinnon riippumattomuutta ei valvota minkään riippumaton viranomaisen toimesta eikä kilpailijoilla ole minkäänlaisia tehokkaita valituskeinoja siltä varalta, että tiettyä yritystä suositaan.
   Ei ole myöskään olemassa riittäviä lakiin tai sopimuksiin perustuvia sääntöjä, joilla säänneltäisiin holding-yhtiön ja sen tytäryhtiön, joka hoitaa rautateiden infrastruktuurin hallintoon liittyvät olennaisia tehtäviä, välistä suhdetta.
   Komission näkemyksen mukaan myös holding-yhtiön ja sen tytäryhtiön väliset lukuisat henkilöyhteydet, kuten toimiminen samanaikaisesti niiden hallituksissa, luovat epäilyksiä niiden taloudellisesta riippumattomuudesta. On tarpeen sulkea yhden yrityksen johtohenkilöt muutamiksi vuosiksi pois toisen yrityksen johtopaikoilta. Tämän lisäksi johtohenkilöstön nimittäminen olennaisia työtehtäviä käsittävään tehtävään tulee tapahtua vain riippumattoman viranomaisen valvonnassa.
   Lisäksi vaikuttaa välttämättömältä, että myös kyseiset tietojärjestelmät erotetaan toisistaan fyysisesti ja niitä käyttävien henkilöiden osalta, jotta rautateiden infrastruktuurin hallintoon liittyviä olennaisia tehtäviä hoitavan yrityksen edellytetty riippumattomuus voidaan varmistaa.